Greek Legal Document

Category: 166

Content:
39. ΑΠΟΦΑΣΙΣ ΠΡΟΕΔΡΟΥ ΤΗΣ ΒΟΥΛΗΣ Αριθ.3422 της 1/7 Οκτ. 1980 (ΦΕΚ Β΄1022) Περί συστάσεως Γραφείου Ευρωπαϊκού Κοινοβουλίου παρά τη Βουλή των Ελλήνων. Έχοντες υπ’ όψει: 1) Τας διατάξεις του άρθρ.65 του Συντάγματος. 2) Τας διατάξεις των άρθρ.90,150 και 152 του Κώδικος περί οργανώσεως των Υπηρεσιών της Βουλής και καταστάσεως του προσωπικού αυτής. 3) Την ανάγκην συστάσεως, οργανώσεως και λειτουργίας παρά τη Βουλή των Ελλήνων Γραφείου Ευρωπαϊκού Κοινοβουλίου, συνεπεία της από 1ης Ιαν. 1981 συνδέσεως της Χώρας με τας Ευρωπαϊκάς Κοινότητας, αποφασίζομεν: Συνιστώμεν παρά τη Βουλή των Ελλήνων Γραφείον Ευρωπαϊκού Κοινοβουλίου. Εις τα έργα και τας αρμοδιότητας του ούτω συνιστωμένου Γραφείου περιλαμβάνονται και τα κάτωθι: Α.1) Η δια παντός τρόπου υποβοήθησις του έργου των Ελλήνων Βουλευτών εις το Ευρωπαϊκόν Κοινοβούλιον. 2) Η μέριμνα δια την λήψιν όλων των απαραιτήτων διοικητικών και οικονομικών μέτρων των κρινομένων αναγκαίων υπό του Ευρωπαϊκού Κοινοβουλίου και της Βουλής των Ελλήνων δια την άψογον εκπλήρωσιν της αποστολής των Ελλήνων Βουλευτών εις το Ευρωπαϊκόν Κοινοβούλιον. 3) Η εκτέλεσις έργου συνδέσμου των Υπηρεσιών του Ευρωπαϊκού Κοινοβουλίου μετά των Υπηρεσιών της Βουλής. 4) Η οργάνωσις και λειτουργία Υπηρεσίας Υποδοχής και Εξυπηρετήσεως των Ελλήνων Βουλευτών του Ευρωπαϊκού Κοινοβουλίου τόσον εις το Μέγαρον του Ευρωπαϊκού Κοινοβουλίου όσον και εις το Μέγαρον της Βουλής των Ελλήνων. 5) Η οργάνωσις και λειτουργία Υπηρεσίας Υποδοχής και Εξυπηρετήσεως των Ευρωπαίων Βουλευτών του Ευρωπαϊκού Κοινοβουλίου εις το Μέγαρον της Βουλής. 6) Η οργάνωσις και λειτουργία γραφείων και λοιπών χώρων εργασίας δια τους Έλληνας Βουλευτάς τόσον εις το Μέγαρον του Ευρωπαϊκού Κοινοβουλίου όσον και εις το Μέγαρον της Βουλής των Ελλήνων. 7) Η λειτουργία Γραφείου Συνδέσμου (BUREAU DE LIAISON) εις Βρυξέλλας και αναλόγου κλιμακίου εν Λουξεμβούργω ή και αλλαχού. Η συντήρησις των κατά τόπους γραφείων, υλικών και μηχανημάτων (τηλέφωνα, γραφομηχαναί, τέλεξ κλπ.). 8) Η συγκρότησις Γραφείου Πρωτοκόλλου και Διεκπεραιώσεως δια την μεταξύ της Βουλής των Ελλήνων και του Ευρωπαϊκού Κοινοβουλίου ανταλλασσομένην αλληλογραφίαν και ανταλλαγήν εντύπων. 9) Η οργάνωσις επικοινωνίας, επαφής και συνεργασίας του συνόλου των Βουλευτών της Ελληνικής Βουλής μετά των Βουλευτών του Ευρωπαϊκού Κοινοβουλίου. 10) Η συγκρότησις προχείρου μεταφραστικού γραφείου δια την εξυπηρέτησιν των Ελλήνων Βουλευτών εις το Ευρωπαϊκόν Κοινοβούλιον. 11) Η οργάνωσις και επιμέλεια της διακινήσεως των Ελλήνων Βουλευτών του Ευρωπαϊκού Κοινουβουλίου εντός και εκτός της Χώρας. 12) Η επιμέλεια δια την παρακολούθησιν της εκκαθαρίσεως των αποδοχών, αποζημιώσεων, εξόδων κινήσεως ως και λοιπών λογαριασμών, εν συνεργασία με τας αρμοδίας Υπηρεσίας της Βουλής, καθ’ ο μέρος βαρύνεται το Ελληνικόν Δημόσιον (κατ’ εφαρμογήν της Ειδικής Νομοθεσίας του Ευρωπαϊκού Κοινοβουλίου εν συνδυασμώ προς την Ελληνικήν Νομοθεσίαν). 13) Η συνεργασία μετά του Γραφείου Πληροφοριών του Ευρωπαϊκού Κοινοβουλίου, του εδρεύοντος και λειτουργούντος εν Αθήναις. 14) Η μέριμνα της συλλογής και ταξινομήσεως των Επισήμων Πρακτικών (DEBAT IN EXTENSO) του Ευρωπαϊκού Κοινοβουλίου ως και της Εφημερίδος της Κυβερνήσεως (J.O.C.E.). 15) Η επεξεργασία και προώθησις της Ημερησίας Διατάξεως (AGENTA) προς τους Έλληνας Βουλευτάς του Ευρωπαϊκού Κοινοβουλίου. 16) Η υποβοήθησις των Ελλήνων Βουλευτών εις την άσκησιν του νομοθετικού των έργου εις το Ευρωπαϊκόν Κοινοβούλιον. 17) Η παρακολούθησις του Κοινοβουλευτικού Ελέγχου εις το Ευρωπαϊκόν Κοινοβούλιον και η συλλογή παντός χρησίμου στοιχείου δια την άσκησιν αυτού υπό των Ελλήνων Βουλευτών. 18) Η συνεργασία μετά της ιδρυθησομένης Κοινοβουλευτικής Επιτροπής επί των Ευρωπαϊκών Κοινοτήτων και η εν συνεργασία μετά των αρμοδίων Υπηρεσιών της Βουλής προώθησις του Κοινοτικού Νομοθετικού Έργου. 19) Η παρακολούθησις της προκαταρκτικής νομοθεσίας του Ευρωπαϊκού Κοινοβουλίου (AVIS) και η προώθησις των REGIEMENTS και DIRECTIVES δια την εφαρμογήν της εν λόγω νομοθεσίας εν Ελλάδι. 20) Η επικοινωνία μετά των Υπηρεσιών της Επιτροπής (COMMISSION) και του CONSEIL DES MINISTRES (Συμβουλίου εξ Υπουργών) δια θέματα αφορώντα εις τας εργασίας του Ευρωπαϊκού Κοινοβουλίου (Νομοθετική Εργασία κλπ.). Β.(Εν συνεργασία μετά της Γενικής Γραμματείας του Ευρωπαϊκού Κοινοβουλίου). 21) Η εν γένει συνεργασία μετά του Γενικού Γραμματέως του Ευρωπαϊκού Κοινοβουλίου ως και των λοιπών Υπηρεσιών της Ευρωπαϊκής Κοινότητος. 22) Η εν συνεργασία μετά της Γενικής Γραμματείας του Ευρωπαϊκού Κοινοβουλίου κατάρτισις των προγραμμάτων μεταβάσεως, παραμονής και εργασιών των Ελλήνων Βουλευτών εις το Ευρωπαϊκόν Κοινοβούλιον. 23) Η εν συνεργασία μετά της Γενικής Γραμματείας του Ευρωπαϊκού Κοινοβουλίου εκκαθάρισις των αποζημιώσεων και των εξόδων κινήσεως που βαρύνουν αποκλειστικώς τον προϋπολογισμόν του Ευρωπαϊκού Κοινοβουλίου καθ’ ο μέρος αφορούν εις τους παρ’ αυτώ Έλληνας Βουλευτάς. (Αντί για τη σελ.192,721) Σελ. 192,721(α) Τεύχος Ζ53-Σελ.61 Βουλή 1.Ζ.δ.39 24)Η εν συνεργασία μετά της Γενικής Γραμματείας του Ευρωπαϊκού Κοινοβουλίου επιμέλεια του καθορισμού του τρόπου εντάξεως των Ελλήνων Βουλευτών κατά πολιτικάς ομάδας. 25)Η εν συνεργασία μετά της Γενικής Γραμματείας του Ευρωπαϊκού Κοινοβουλίου επιμέλεια δια την συμμετοχήν των Ελλήνων Βουλευτών εις τας εργασίας: (α)Της Ολομελείας (Νομοθετικόν Έργον) (β)Κοινοβουλευτικού Ελέγχου (γ)Κοινοβουλευτικών Επιτροπών Γ.26) Η λήψις παντός ενδεδειγμένου μέτρου έχοντος στόχον την προώθησιν, εξυπηρέτησιν, διευκόλυνσιν, οργάνωσιν και διεξαγωγήν του έργου των παρά τω Ευρωπαϊκώ Κοινοβουλίω Ελλήνων Βουλευτών και της Βουλής εν γένει. Δ.Το δυνάμει της παρούσης συνιστώμενον Γραφείον Ευρωπαϊκού Κοινοβουλίου, υπάγεται αμέσως εις τον Πρόεδρον της Βουλής ως και τον Γενικόν Γραμματέα αυτής εφ’ όσον υπάρχη, συνεργάζεται δε μετά της Διευθύνσεως Διεθνών Σχέσεων της Βουλής επί όλων των συναφών θεμάτων. Προϊστάμενος του Γραφείου τούτου ορίζεται υπό του Προέδρου της Βουλής εις των κατά το άρθρ.152 του Κώδικος περί οργανώσεως των Υπηρεσιών της Βουλής και καταστάσεως του προσωπικού αυτής προσβαλλομένων ειδικών υπαλλήλων. Με την 2754/26-27 Ιουν. 1984 (ΦΕΚ Β΄431) απόφ. του Προέδρου της Βουλής τροποποιήθηκε ή άνω παρ.Δ και ορίστηκε ότι το Γραφείο Ευρωπαϊκού Κοινοβουλίου θα υπάγεται εφεξής στη Διεύθυνση Διεθνών και Δημοσίων Σχέσεων της Βουλής.